钦定古今图书集成/历象汇编/岁功典/第027卷 > 宝鼎现〈上元〉 前人
## 钦定古今图书集成/历象汇编/岁功典/第027卷 > 宝鼎现〈上元〉 前人

“嚣尘尽埽，碧落辉腾，元宵三五。更漏永、迟迟停鼓。天
上人间当此遇。正年少，尽香车宝马，次第追随士女。
看往来，巷陌连甍，簇起星球无数。　政简物阜清闲
处，听笙歌鼎沸频举。灯焰暖、庭帷高下。红影相交知
几户。恣欢笑，道今宵景色，胜却前时几度。细筭来，皇
都此夕，消得喧传今古。　绮席成行，炉喷袅、沈檀轻
缕。睹”遨游彩仗，疑是神仙伴侣。欲飞去、恨难留住。渐
到蓬瀛步。愿永逢、恁时恁节，且与风光为主。